Diari Oficial de la Generalitat Valenciana


Sumari del DOGV 6808, del 02-07-2012 (2012/6444)

RESOLUCIÓ de 13 de juny de 2012, de la Direcció General d'Ordenació i Centres Docents, de la convocatòria d'ajudes econòmiques per a subvencionar els servicis complementaris de transport i menjador de l'alumnat dels centres d'educació especial de titularitat privada concertats i de titularitat de corporacions locals per a l'exercici econòmic 2012.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6808

Data del DOGV
:   02-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/6444


Data del document
:   13-06-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * ajuda pública

RESOLUCIÓ de 13 de juny de 2012, de la Direcció General d'Ordenació i Centres Docents, de la convocatòria d'ajudes econòmiques per a subvencionar els servicis complementaris de transport i menjador de l'alumnat dels centres d'educació especial de titularitat privada concertats i de titularitat de corporacions locals per a l'exercici econòmic 2012. [2012/6444]
Amb data 9 de febrer de 2012 es va publicar en el Diari Oficial de la Comunitat Valenciana l'Orde 5/2012, de 26 de gener, de la Conselleria d'Educació, Formació i Ocupació, per la qual es convoquen ajudes econòmiques per a subvencionar els servicis complementaris de transport i menjador de l'alumnat dels centres d'educació especial de titularitat privada concertats i de titularitat de corporacions locals per a l'exercici econòmic 2012.
Amb data 2 de maig de 2012 es va publicar en el Diari Oficial de la Comunitat Valenciana la Resolució de 12 d'abril de 2012, de la Conselleria d'Educació, Formació i Ocupació, per la qual es determina el crèdit que ha de finançar les ajudes econòmiques previstes en l'esmentada orde de convocatòria.
Una vegada finalitzat el termini de presentació de les sol·licituds, amb data 31 de maig de 2012, s'ha reunit la Comissió Avaluadora prevista en la base sèptima de la dita orde, la qual, una vegada revisats els expedients de sol·licitud presentats i d'acord amb els criteris establits en la base octava de l'orde de convocatòria: nombre d'alumnes usuaris dels servicis complementaris de transport i menjador prestats pel centre, tipologia majoritària de discapacitat de l'alumnat del centre i nombre d'unitats concertades o convingudes i la tipologia de cada una d'elles, eleva proposta de concessió de les ajudes a l'alumnat dels centres que han presentat sol·licituds de participació i reunixen els requisits previstos. Així mateix també proposa l'exclusió del centre d'Educació Infantil, Primària i Secundària Alonai, codi de centre 63884330, per no reunir els requisits previstos en l'article primer.1 i bases primera i segona de l'orde de convocatòria.
D'acord amb la base novena de l'esmentada Orde 5/2012, el Servici de Títols, Beques i Ajudes a l'Estudi, com a òrgan instructor del procediment, ha informat favorablement la proposta de resolució en els termes acordats per l'esmentada Comissió Avaluadora i l'eleva al director general d'Ordenació i Centres Docents.
Vista la mencionada proposta de resolució i fent ús de les atribucions que m'atorga la disposició final primera de l'Orde 5/2012, de 26 de gener, de la Conselleria d'Educació, Formació i Ocupació, resolc:
Primer
Concedir les ajudes per a atendre els gastos dels servicis complementaris de transport i menjador de l'alumnat dels catorze centres específics d'educació especial de titularitat privada concertats i de titularitat de corporacions locals per a l'exercici econòmic 2012 que reunixen els requisits previstos en la convocatòria i que es detallen en l'annex I d'esta resolució, per un import total d'1.969.986,75 euros.
Segon
Excloure el Centre d'Educació Infantil, Primària i Secundària Alonai, codi de centre 23445413, per no reunir els requisits previstos en l'article primer.1 i bases primera i segona de l'orde de convocatòria, ja que no es tracta d'un centre específic d'educació especial.
Tercer
Els esmentats imports s'abonaran a càrrec de la línia de subvenció T1572.000, capítol IV, de la secció, servici, centre gestor i programa 15.27.64.062.27 d'Ensenyança Primària, prevista en la Llei 10/2011, de 27 de desembre, de la Generalitat de Pressupostos per a l'exercici 2012.
Quart
Els centres hauran de presentar la justificació en els terminis i la forma prevista en la base tretze de l'orde de convocatòria.
Quint
Ordenar la publicació en el Diari Oficial de la Comunitat Valenciana de la present resolució en la següent pàgina web de la Conselleria d'Educació, Formació i Ocupació:
(valencià)
(castellà)
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la consellera d'Educació, Formació i Ocupació en el termini d'un mes a comptar de l'endemà de la notificació a l'interessat.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació a l'interessat o a partir de l'endemà del dia que es notifique la resolució expressa del recurs de reposició o que este s'haja d'entendre presumptament desestimat.
València, 13 de juny de 2012.- El director general d'Ordenació i Centres Docents: Jorge Cabo Martínez.